Stiefdogter (14) swanger ná verkragting | Maroela Media
Stiefdogter (14) swanger ná verkragting
'n 31-jarige man is Vrydag in die Empangeni-streekshof skuldig bevind en tot lewenslange tronkstraf gevonnis nadat die hof gehoor het hoe hy sy stiefdogter verkrag het. Die ondersoekbeampte het die vonnis verwelkom.
Die slagoffer was in Desember 2015 14 jaar oud toe sy 'n huis met haar ma en stiefpa in Matshana, Empangeni, gedeel het. "Terwyl die ma nagskof gewerk het, het die pa sy stiefdogter verkrag. Hy het vir haar geld gegee om stil te bly," het kapt. Nqobile Gwala, woordvoerder van die polisie, gesê. "Sy het egter swanger geword en die saak is by die Empangeni-polisiestasie aangemeld."
Die beskuldigde is ná 'n ondersoek in hegtenis geneem en dienooreenkomstig aangekla.
Moyane wil nou Ramaphosa vra om SAID-ondersoek op te skort
Broers vas wat glo polisiebeampte skiet
Hoe kan 'n ouer dit aan 'n minderjarige kind doen en haar nog betaal???
Wêreld is omgekrap.
Lewenslank? Stadigaan begin vonnisse van verkragting gelykstaande raak aan moord want dit is presies wat dit is.